
110                                                            DR.30.10.2018                                                                                                                          

 
memberi keutamaan dan membantu pihak berkuasa awam semasa menghadapi bencana 
seperti banjir, tanah runtuh dan sebagainya.   

Penglibatan Angkatan Tentera semasa banjir besar di Kelantan, banjir di Pulau 
Pinang dan banyak tempat yang lain lagi dan baru-baru ini kita telah menghantar kapal 
terbang kita, A400M, kapal terbang penumpang dan pengangkut tentera untuk membantu 
mangsa-mangsa gempa bumi dan juga taufan yang berlaku di Sulawesi.   

Selain daripada itu, ATM juga terlibat dalam membantu rakyat di bawah Projek Jiwa 
Murni seperti projek pembinaan jalan perhubungan dan peningkatan bekalan air luar bandar 
serta membina rumah baru dan membaik pulih rumah awam dan veteran ATM yang daif di 
seluruh Malaysia.  Di samping itu, ATM akan melaksanakan program-program berbentuk 
corporate social responsibility seperti penerbangan ihsan membawa pesakit yang tenat oleh 
TUDM.   

Seperti pertanyaan Yang Berhormat Lawas, pada masa ini pembinaan jalan fasa 
dua dari Ba’kelalan ke Bario sejauh 21 kilometer di bawah Projek Jiwa Murni sedang dalam 
pembinaan dan dijangka siap pada tahun 2019.  Berkenaan status pembinaan jalan fasa tiga 
Ba’kelalan ke Bario pula, kementerian akan melaksanakan projek pembinaan jalan tersebut 
tertakluk kepada peruntukan dan kelulusan. Itulah jawapan-jawapan yang telah disampaikan.   

Terima kasih kepada mereka yang amat prihatin kepada Angkatan Tentera Malaysia 
dan Kementerian Pertahanan.  Saya akhiri dengan petikan lagu patriotik negara. “Andai kata 
kami lalai dan lewa, harap gerakkan kami semula.  Kami mohon doa. Malaysia berjaya”.  
Terima kasih. [Tepuk]  

Dato’ Sri Haji Tajuddin bin Abdul Rahman [Pasir Salak]:  Jangan marah ya.   

Seorang Ahli:  Hebat ya.   

Dato’ Sri Haji Tajuddin bin Abdul Rahman [Pasir Salak]:  Tunjuk perasaan, Yang 
Berhormat?   

Timbalan Yang di-Pertua [Tuan Nga Kor Ming]:  Terima kasih kepada Yang 
Berhormat Menteri.  Sekarang saya menjemput Kementerian Pendidikan. Masa 
diperuntukkan selama 45 minit.  Sila, Yang Berhormat Menteri.   

 

7.54 mlm. 

Menteri Pendidikan [Dr. Maszlee bin Malik]:  Terima kasih Tuan Yang di-Pertua.  
Bismillahir Rahmanir Rahim. [Membaca sepotong doa] Kementerian Pendidikan Malaysia 
merakamkan jutaan terima kasih kepada 52 orang Ahli Yang Berhormat yang telah 
memberikan pandangan, saranan dan teguran yang cukup membina demi membantu 
penambahbaikan berterusan sektor pendidikan negara.  Tuan Yang di-Pertua, Raja Ali Haji 
ada berkata dalam gurindam fasal yang kelima. 

 

Jika hendak mengenal orang berbangsa, lihat kepada budi dan bahasa, 

Jikalau hendak mengenal orang yang berbahagia, sangat memeliharakan 
yang sia-sia. 

Jika hendak mengenal orang yang mulia, lihatlah kepada kelakuan dia, 

Jikalau hendak mengenal orang yang berilmu, bertanya dan belajar 
tiadalah jemu. 

Jika hendak mengenal orang yang berakal, di dalam dunia mengambil 
bekal, Jikalau hendak mengenal orang yang baik perangai, lihat pada 
ketika bercampur dengan orang ramai.   

 

Kementerian Pendidikan Malaysia percaya bahawa pendidikan adalah milik semua.  
Pendidikan tidak harus disempitkan kepada ruang dinding bilik darjah semata-mata malah 
perlu membina masyarakat sama.  Pendidikan adalah milik masyarakat dan tidak boleh 
terhad hanya kepada kementerian semata-mata.  Justeru, Kementerian Pendidikan Malaysia 
(KPM) ke arah merakyatkan pendidikan supaya ilmu dapat sampai kepada semua.   



memberi keutamaan dan membantu pihak berkuasa awam semasa menghadapi bencana seperti banjir, tanah runtuh dan sebagainya. Penglibatan Angkatan Tentera semasa banjir besar di Kelantan, banjir di Pulau Pinang dan banyak tempat yang lain lagi dan baru-baru ini kita telah menghantar kapal terbang kita, A400M, kapal terbang penumpang dan pengangkut tentera untuk membantu mangsa-mangsa gempa bumi dan juga taufan yang berlaku di Sulawesi. Selain daripada itu, ATM juga terlibat dalam membantu rakyat di bawah Projek Jiwa Murni seperti projek pembinaan jalan perhubungan dan peningkatan bekalan air luar bandar serta membina rumah baru dan membaik pulih rumah awam dan veteran ATM yang daif di seluruh Malaysia. Di samping itu, ATM akan melaksanakan program-program berbentuk corporate social responsibility seperti penerbangan ihsan membawa pesakit yang tenat oleh TUDM. Seperti pertanyaan Yang Berhormat Lawas, pada masa ini pembinaan jalan fasa dua dari Ba'kelalan ke Bario sejauh 21 kilometer di bawah Projek Jiwa Murni sedang dalam pembinaan dan dijangka siap pada tahun 2019. Berkenaan status pembinaan jalan fasa tiga Ba'kelalan ke Bario pula, kementerian akan melaksanakan projek pembinaan jalan tersebut tertakluk kepada peruntukan dan kelulusan. Itulah jawapan-jawapan yang telah disampaikan. Terima kasih kepada mereka yang amat prihatin kepada Angkatan Tentera Malaysia dan Kementerian Pertahanan. Saya akhiri dengan petikan lagu patriotik negara. "Andai kata kami lalai dan lewa, harap gerakkan kami semula. Kami mohon doa. Malaysia berjaya". Terima kasih. [Tepuk] Dato' Sri Haji Tajuddin bin Abdul Rahman [Pasir Salak]: Jangan marah ya. Seorang Ahli: Hebat ya. Dato' Sri Haji Tajuddin bin Abdul Rahman [Pasir Salak]: Tunjuk perasaan, Yang Berhormat? Timbalan Yang di-Pertua [Tuan Nga Kor Ming]: Terima kasih kepada Yang Berhormat Menteri. Sekarang saya menjemput Kementerian Pendidikan. Masa diperuntukkan selama 45 minit. Sila, Yang Berhormat Menteri. 7.54 mlm. Menteri Pendidikan [Dr. Maszlee bin Malik]: Terima kasih Tuan Yang di-Pertua. Bismillahir Rahmanir Rahim. [Membaca sepotong doa] Kementerian Pendidikan Malaysia merakamkan jutaan terima kasih kepada 52 orang Ahli Yang Berhormat yang telah memberikan pandangan, saranan dan teguran yang cukup membina demi membantu penambahbaikan berterusan sektor pendidikan negara. Tuan Yang di-Pertua, Raja Ali Haji ada berkata dalam gurindam fasal yang kelima. Jika hendak mengenal orang berbangsa, lihat kepada budi dan bahasa, Jikalau hendak mengenal orang yang berbahagia, sangat memeliharakan yang sia-sia. Jika hendak mengenal orang yang mulia, lihatlah kepada kelakuan dia, Jikalau hendak mengenal orang yang berilmu, bertanya dan belajar tiadalah jemu. Jika hendak mengenal orang yang berakal, di dalam dunia mengambil bekal, Jikalau hendak mengenal orang yang baik perangai, lihat pada ketika bercampur dengan orang ramai. Kementerian Pendidikan Malaysia percaya bahawa pendidikan adalah milik semua. Pendidikan tidak harus disempitkan kepada ruang dinding bilik darjah semata-mata malah perlu membina masyarakat sama. Pendidikan adalah milik masyarakat dan tidak boleh terhad hanya kepada kementerian semata-mata. Justeru, Kementerian Pendidikan Malaysia (KPM) ke arah merakyatkan pendidikan supaya ilmu dapat sampai kepada semua.